เรื่องร้องเรียน: อยากทราบว่าคนกรุงเทพมหานครได้อะไรจากการจัดงานกรุงเทพกลางแปลงค่ะ คุณภาพชีวิตของประชาชนดีขึ้นด้านใดบ้าง นี่ก็ Smart city คนดูหนังกันได้บนแอพ Stream ทั้งนั้นค่ะ
การดำเนินการของเจ้าหน้าที่: ขออนุญาตตอบประเด็นเกี่ยวกับคนกรุงเทพฯ ได้อะไรจากการจัดเทศกาลภาพยนตร์ “กรุงเทพ กลางแปลง” เป็นข้อๆ ดังนี้ค่ะ 1. ประชาชนได้เรียนรู้ศิลปวัฒนธรรมจากภาพยนตร์ โดยเฉพาะภาพยนตร์สั้นจากหอภาพยนตร์ที่มีการถ่ายทำในสมัยก่อนและได้ขึ้นทะเบียนเป็นมรดกภาพยนตร์ของชาติ 2. กระตุ้นเศรษฐกิจภายในงานและพื้นที่โดยรอบบริเวณที่จัดกิจกรรม  3. นอกจากการดูหนังแล้วประชาชนยังได้รำลึกถึงบรรยากาศของหนังกลางแปลงในอดีต มีความสุขจากการที่ได้ออกมาทำกิจกรรมกับครอบครัว เพื่อน คนรัก ฯ  4. ประชาชนได้เรียนรู้เทคนิคการฉายหนังจากนิทรรศการที่มีการจัดแสดงอุปกรณ์การฉายหนังในอดีต เช่น เครื่องฉายเตาถ่าน ตั้งแต่ พ.ศ.2516 เปิดโอกาสให้ผู้เข้าชมได้ทดลองกรอฟิล์มหนัง และมีการจำลองการฉายภาพยนตร์ด้วยอุปกรณ์ย้อนยุคด้วยจอขนาดเล็ก   คุณภาพชีวิตของประชาชนดีขึ้นด้านใดบ้าง - เทศกาลภาพยนตร์ “กรุงเทพ กลางแปลง” เป็นกิจกรรมสร้างสรรค์ทางสังคมที่ประชาชนสามารถเลือกเข้าร่วมได้ตามความสนใจของตนเอง ส่งผลต่อการพัฒนาอารมณ์ให้มีความสุข สนุกสนาน มีความคิดสร้างสรรค์ ผ่อนคลายความตึงเครียด สามารถพัฒนาคุณภาพชีวิตได้
ความเห็นของผู้แจ้ง: เป็นกำลังใจให้นะคะ
พื้นที่: แขวงดินแดง เขตดินแดง กรุงเทพมหานคร